Diari Oficial de la Generalitat Valenciana


Sumari del DOGV 8610, del 09-08-2019 (2019/8067)

RESOLUCIÓ de 2 d'agost de 2019, del director general de Desenvolupament Rural, per la qual es concedeixen les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2019 i pagaments 2020).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8067


Data del document
:   02-08-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 2 d'agost de 2019, del director general de Desenvolupament Rural, per la qual es concedeixen les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2019 i pagaments 2020). [2019/8067]  
Vist el que es disposa en la secció 1a del capítol II del Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol (BOE núm. 266, de 03.11.2018).  
Vista la Resolució de 5 de desembre de 2018, del director de l'Agència Valenciana de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (DOGV núm. 8443, de 13.12.2018).  
Vist l'acord d'aprovació definitiva de la llista definitiva d'accions i programes de la mesura de promoció de vi en tercers països adoptat per la Conferència Sectorial d'Agricultura i Desenvolupament Rural de data 10 de juny de 2019, i com que la despesa de l'ajuda prevista en les sol·licituds excedeix el límit pressupostari assignat a la mesura, de conformitat amb el que es disposa en l'article 11.2 del Reial decret 1363/2018, de 2 de novembre mencionat, s'acorda la selecció de la llista de programes per ordre de puntuació fins al límit de la fitxa financera, s'estableixen dos trams de puntuació, i se n'exclouen aquells programes que no han aconseguit la puntuació mínima (25 punts). Aquests trams són els següents: els programes amb una puntuació igual o superior als 53,07 punts obtenen una subvenció del 50%, i els programes amb una puntuació inferior a 53,07 punts, obtenen una subvenció del 41%.  
  
Vista la Resolució de 27 de juliol de 2019, del director de l'Agència Valenciana de Foment i Garantia Agrària, per la qual s'estableix la quantia global màxima definitiva de la convocatòria de les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2019 pagaments 2020) (DOGV num. 8605, 02.08.2019).  
Vista la proposta de resolució formulada per la subdirectora general de Desenvolupament Rural, Qualitat Alimentària i Producció Ecològica, resolc:  
  
Primer. Concessió de les ajudes  
1. Aprovar la concessió de les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2019 pagaments 2020), a les entitats, i pels imports i puntuació, relacionades en l'Annex I de la present Resolució.  
2. Denegar la concessió de les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2019 pagaments 2020), a les entitats, i pels motius relacionats en l'Annex II de la present Resolució.  
3. Aquestes ajudes tenen com a objecte millorar la competitivitat dels vins espanyols, i les mesures d'informació i de promoció en tercers països dels productes detallats en l'annex II Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol.  
  
Segon. Obligacions dels beneficiaris  
1. En el termini dels 2 mesos següents a la publicació en el Diari Oficial de la Generalitat Valenciana de la present resolució, mitjançant escrit dirigit al director general de Desenvolupament Rural, hauran de comunicar l'acceptació expressa de la subvenció concedida. En el supòsit que l'interessat no ho faça en el termini referit, la resolució dictada perdrà la seua eficàcia i se n'acordarà l'arxivament, la qual cosa es notificarà a l'interessat. El model d'acceptació, així com la resta de formularis d'aquestes ajudes es troben en el següent URL: http://www.gva.es/es/proc14484  
2. En el termini dels 2 mesos següents a la publicació en el Diari Oficial de la Generalitat Valenciana de la present resolució, hauran d'aportar a la Direcció General de Desenvolupament Rural, la justificació de la constitució d'una garantia, d'acord amb les condicions previstes en el Reglament delegat (UE) núm. 907/2014 de la Comissió, d'11 de març de 2014, que completa el Reglament (UE) núm. 1306/2013 del Parlament Europeu i del Consell quant als organismes pagadors i altres òrgans, la gestió financera, la liquidació de comptes, les garanties i l'ús de l'euro, per un import no inferior al 15 per cent de l'import anual del finançament de la Unió Europea, amb la finalitat d'assegurar la correcta execució del programa.  
En cas que s'haja aplicat un prorrateig de l'ajuda i hi haja fons sobrants durant l'execució dels programes, es podrà incrementar la quantia de l'ajuda concedida fins al 50 per cent d'intensitat, amb l'acceptació prèvia d'una resolució complementària i l'ampliació de la garantia constituïda inicialment. Aquest increment no serà aplicable en el cas de programes la intensitat d'ajuda concedida dels quals ja siga del 50 per cent.  
3. El beneficiari haurà d'obrir i alimentar un compte bancari (compte únic) que s'utilitzarà exclusivament per a totes les operacions financeres (ingressos i despeses) que requerisca l'execució del programa de promoció, i l'ús de targetes de crèdit estarà limitat a aquelles associades al compte únic.  
4. Els beneficiaris de les ajudes hauran de complir les obligacions establides en el Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol, i en la resta de normativa d'aplicació.  
  
Tercer. Modificacions al programa aprovat  
1. Abans de la finalització de l'execució del programa, els beneficiaris podran presentar modificacions dels programes inicialment aprovats.  
  
2. En cap cas es podran modificar a l'alça els pressupostos dels programes, les modificacions no comprometran els objectius del programa en el seu conjunt, no suposaran canvis en l'admissibilitat ni variacions en la puntuació a la baixa, estaran degudament justificades i es comunicaran a la Direcció General de Desenvolupament Rural amb suficient antelació per al seu estudi i autorització.  
No obstant això, i sempre que es complisquen els requisits anteriors, es podrà permetre que s'efectuen de forma automàtica, xicotetes modificacions sense necessitat d'autorització prèvia de l'òrgan gestor. A aquest efecte s'entendran com a xicotetes modificacions les establides en l'article 12 apartat 3 del Reial decret 1363/2018, de 2 de novembre.  
  
  
Quart Justificació i pagament de les ajudes  
1. Els programes i accions subvencionats es desenvoluparen en el període comprés entre l'1 de maig de 2019 i el 30 d'abril de 2020.  
  
2. La data de 31 de maig de 2020 és l'establida com a termini màxim de presentació dels documents que acrediten i justifiquen la realització de les activitats subvencionades.  
3. El pagament de l'ajuda aprovada s'efectuarà una vegada realitzades les activitats subvencionades amb la justificació prèvia del pagament de les despeses efectuades en el desenvolupament de les activitats mitjançant la presentació de la corresponent sol·licitud de pagament que haurà d'anar acompanyada de la documentació següent:  
a) Un informe resum de les accions desglossades en activitats amb el corresponent import pressupostari i el cost final de cadascuna d'elles, així com una avaluació dels resultats obtinguts que poden verificar-se en la data de l'informe.  
b) Un compte justificatiu que contindrà, almenys, per a cada país i cada activitat realitzada: descripció de l'activitat, mercat al qual va dirigida, número d'ordre de factura, factura i concepte, import sense IVA, import amb IVA, data i forma de pagament de la factura.  
c) Les factures i altres justificants de despesa dels pagaments realitzats. En el cas d'accions l'execució de les quals se subcontracte a proveïdors de serveis s'haurà d'aportar factura d'aquest proveïdor i prova del pagament efectiu.  
d) Extracte bancari del compte únic en què puga comprovar-se la realització dels pagaments justificats.  
e) Mitjans de prova de la realització de les activitats del programa: cd, material fotogràfic, fullets promocionals, quaderns de tasts-  
f) Sol·licitud de reembossament de despeses generals.  
g) Per als imports superiors a 18.000 € es presentaran 3 ofertes com a mínim de diferents proveïdors o justificació que no procedeix i justificació de l'elecció del proveïdor si no és l'oferta econòmica més avantatjosa.  
h) Declaració del beneficiari sobre altres ajudes sol·licitades o concedides per a les mateixes inversions.  
i) Declaració responsable on s'indique que el material d'informació i promoció elaborat en el marc dels programes compleix la normativa comunitària i la legislació del tercer país en què es desenvolupe el programa corresponent.  
4. En el cas de programes la subvenció aprovada dels quals siga igual o superior a 300.000 €, els beneficiaris podran presentar un certificat dels seus estats financers juntament amb la sol·licitud de pagament en els termes previstos en article 15, apartat 7, del Reial decret 1363/2018.  
5. De conformitat amb els articles 14 i 15 del Reial decret 1363/2018, els beneficiaris podran sol·licitar pagaments intermedis i bestretes, l'import de les quals en el seu conjunt no podrà sobrepassar el 80 per cent del total de la contribució de la Unió Europea.  
  
Cinqué. Recursos  
Contra la present resolució, que posa fi a la via administrativa, es podrà recórrer potestativament en reposició, davant el director de l'Agència Valenciana de Foment i Garantia Agrària, en el termini d'un mes o interposar recurs contenciós administratiu, davant els jutjats contenciosos administratius de la Comunitat Valenciana en el termini de dos mesos, comptats tots dos terminis, a partir de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, de règim jurídic de les administracions públiques i del procediment administratiu comú, així com en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen interposar qualsevol altre recurs que consideren oportú.  
  
  
València, 2 d'agost de 2019.- El director general de Desenvolupament Rural, p. d. (Acord 13.09.2011; DOGV núm. 6629, 13.10.2011): David Torres García.